《和鲜于子骏益昌官舍八咏 桐轩》
宋代·苏辙

桐身青琅玕，桐叶蒲葵扇。
落落出轩墀，亭亭奉闲燕。
夜声疏雨出，午影微风转。
秋飚一凌乱，淅沥惊葱倩。
朝日失繁阴，青苔覆遗片。
空使坐中人，慨然嗟物变。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。